Publication: Magyar Közlöny
Issue: MK-2003-4 (Year: 2003, Number: 4)
Era: 1990-2004
Section: Önkormányzata Képviselõ-testületének az állatok tartásáról szóló 15/1995. (XII. 18.) rendelete (a továbbiakban:
Paragraph Index: 688

Önkormányzata Képviselõ-testületének az állatok tartásáról szóló 15/1995. (XII. 18.) rendelete (a továbbiakban: Ör.) 10. § (1) bekezdése és 13. § (1) bekezdése alkotmányellenességének megállapítását és megsemmisítését. Az indítványozó szerint az Alkotmány 2. § (1) bekezdésében megfogalmazott jogállamiság elvét sérti, hogy az Ör. 10. § (1) bekezdése kizárólag a szomszédok hozzájáruló nyilatkozatától teszi függõvé, ha az Ör.-ben meghatározottnál magasabb számban kíván a tulajdonos ebeket vagy macskákat tartani. Ez véleménye szerint jogbizonytalansághoz vezet, mivel nem jogilag szabályozott elõfeltételekhez köti a tartási korlátozás alóli mentességet, továbbá figyelmen kívül hagy olyan objektív szempontokat, mint a tartás helyéül szolgáló ingatlan mérete, vagy a köztisztasági és állategészségügyi szabályok érvényesíthetõsége. A szabályozás hiányos volta nem teszi lehetõvé az önkormányzati hatósági engedélyezési eljárás megindítását, a szomszédok nyilatkozatával szemben nem biztosít jogorvoslati jogot, így ilyen esetben tényleges érdeksérelemre vezethet a szomszédok nemleges nyilatkozata. Az indítványozó szerint az Ör. nem határozza meg, hogy a korlátozás alóli mentesség esetén mennyivel léphetõ túl az engedélyezett keret, ami ugyancsak lehetõséget ad arra, hogy akár alkalmatlan méretû ingatlanon nagyobb számú ebet vagy macskát tartsanak. Bizonyos ingatlantípus esetében („többlakásos lakóépület lakásai”) csupán a szomszédok hozzájárulása esetén lehet ebet tartani, vagyis a szomszédok hozzájáruló nyilatkozata hiányában (a vakvezetõ ebek kivételével) a tulajdonos nem tarthat ebet. A szomszédok hozzájárulása, mint az állattartás egyetlen és kizárólagos elõfeltétele sérti az Alkotmány állampolgári egyenlõség elvét megfogalmazó 70/A. § (1) bekezdését is. Az Ör. 13. § (1) bekezdése „egyéb állatok” tartását úgy teszi kivételes jelleggel lehetõvé a IV. építési övezetben, hogy nem határozza meg azon feltételeket, melyek alapján a tulajdonos jogosult lehet a „kivételes elbánásra”, ami sérti a jogbiztonság követelményét. II. Az Alkotmánybíróság a rendelkezõ részben foglalt döntését a következõ jogszabályi rendelkezésekre alapozta: Az Alkotmány érintett rendelkezései:

Source: https://magyarkozlony.hu/hivatalos-lapok/2f481c8424bbef097f29baef2c006a8d3d4aa440/dokumentumok/4fe779e034affc721c0b43ed6900690f6748e13d/letoltes